Այսինքն՝ Մատենադարանում վերականգնվում է որդանով կավե իրեր զարդարելու եւ մանրանկարներ անելու հնագույն ավանդույթը: Եվ ոչ միայն: Ավելի քան 10 տարվա ուսումնասիրությունների եւ ծածկագրերի վերծանման շնորհիվ Արմեն Սահակյանը կարողացել է գաղտնազերծել շատ բաղադրատոմսեր եւ դրանցով պատրաստել մաշկը սնուցող-թարմացնող, կնճիռների առաջացումը կանխող յուրահատուկ գեղարար միջոցներ։ Դրանք հայկական բրենդ՝ որականիշ դառնալու բոլոր նախադրյալներն ունեն եւ ունակ են ուրույն որակներով զարմացնել աշխարհի գեղարարներին: